Lihula
<s>Lihula je grad (lin) od 2,066 stanovnika na jugozapadu Estonije u Okrugu Pärnu.</s>

<s>Geografske karakteristike</s>

<s>Lihula leži u nizini, pored vapnenačke visoravni Lossimägi.</s>

<s>Historija 
Historija Lihule počela je sredinom 1. milenija pne., kad je niklo prvo stalno naselje.</s>

<s>Za srednjeg vijeka negdje početkom 13. vijeka nikla je utvrda Lihula.</s><s>Ta utvrda je od 1211. postala rezidencija estonskog biskupa.</s><s>Livonsko bratstvo mača je zauzelo Utvrdu Lihulu vjerojatno tek 1218.</s><s>U ljeto 1220. 
utvrdu su nakratko zauzeli Šveđani, ali su je lokalni stanovnici razorili.</s><s>Nakon osnivanja Biskupije Saare-Lääne 1228., biskup je između 1238.-42. zajedno sa Livonskim redom sagradio novu zajedničku utvrdu uz koju se počeo formirati gradić.</s><s>Kad je 1251. biskup je preselio svoju rezidenciju u Pärnu, Livonski red je za građanskog rata - 1298. razorio gradić Lihulu, koji je kasnije obnovljen.</s><s>U periodu između 1262. - 1985. u Lihuli je postojao cistercitski samostan.</s>

<s>Za vrijeme Livonskog rata Lihula je padala iz ruke u ruku, u dva navrata; 1563.-70. i 1573.- 75., njome su zavladali Šveđani, a u periodu 1575.- 76.</s><s>Danci a nakon njih i Rusi od 1576.- 81.</s><s>Nakon rata Lihula je od 1581. do 1631. egzistirala je kao švedska domena, sjedište utvrđene parohije, a 1631.do 91. kao feud familije Tott.</s>

<s>Građanima Lihule je teško pao novi status, jer su prije tog imali pravo na gradonačelnika, pa su stalno tužili i tražili da im se ne oduzmu gradska prava.</s><s>Zbog tog se Lihula (odnosno njeni građani) koja je tokom 18. vijeka spala na selo od 40 kuća, uspjela osloboditi feudalnih obaveza.</s>

<s>Lihula se ponovno počela razvijati za vladavine Ruskog Carstva u drugoj polovici 19. vijeka, kad je postala administrativni centar Okruga Južni Lääne.</s><s>Snažan doprinos razvoju mjesta dala je Mljekarska zadruga osnovana 1923.</s>

<s>U vrijeme dok je prometovala uskotračna željeznica Rapla – Virtsu (1931.-68) u Lihuli je postojala željeznička stanica, čiji je vodotoranj (sagrađen 1930.-31) danas spomenik industrijske baštine.</s>

<s>Lihula je dobila status trgovišta (alevik) 1945. za Estonske Sovjetske Socijalističke Republike.</s><s>U tom periodu je između 1950.-1961. bila je i administrativni centar vlastitog rajona.</s>

<s>Status grada (linn) dobila je 1999. nakon stjecanja nezavisnosti.</s>

<s>Privreda</s>

<s>Lihula je prije svega regionalni trgovačko-uslužni centar, od industrije ima prehrambena, građevinska i tekstilna poduzeća kao što su; OÜ Lihula Leib, OÜ Olev-Ex , AS Narma LV i AS Unina.</s>

<s>Izvori</s>

<s>Vanjske veze</s>

<s>Lihula Vald (službene stranice općine)</s>

<s>Gradovi u Estoniji</s>

